### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 23. september 2020 har vedtaget Magistratens foranstående indstilling af 14. september 2020.

Offentlig fremlæggelse af forslag til Lokalplan nr. 1136, Erhverv ved [adresse] og [adresse], Hasselager, samt Tillæg nr. 80 til Kommuneplan 2017.

###

### Resumé

Der er udarbejdet et forslag til Lokalplan nr. 1136, Erhverv ved [adresse] og [adresse]. Lokalplanen gælder for et område ved [adresse] og [adresse] i den nordlige del af bydelen ”[adresse]” ved [adresse] og [adresse].

Lokalplanområdet, der er ca. 3,7 ha stort, var ved planens udarbejdelse kommunalt ejet og beliggende i landzone.

Udarbejdelsen af lokalplanen sker med baggrund i et ønske fra [adresse] om at muliggøre, at lokalplanområdet kan anvendes til erhvervsformål og med mulighed for opførelsen af et nyt domicil med plads til virksomhedens kontor- og servicebaserede medarbejdere.

Lokalplanområdet udlægges til erhvervsformål, og giver mulighed for opførelse af ny bebyggelse i 1-4 etager samt kælder.

Lokalplanområdet er disponeret til at indeholde byggefelter til ny bebyggelse, opholds-, service- og parkeringsarealer samt friareal i form af et vandhul, omfattet af naturbeskyttelseslovens §3.

Lokalplanen indeholder bestemmelser om maksimal bygningshøjde, etageantal og arkitektonisk udtryk for de enkelte byggefelter, samt bestemmelser for karakteren af udendørsarealer i lokalplanområdet.

Samlet set må der inden for lokalplanen opføres maks. 11.500 m² etageareal, svarende til en bebyggelsesprocent på ca. 44.

Lokalplanen for området er i overensstemmelse med kommuneplanens samlede strategi for byudvikling og at kunne tilbyde attraktive arealer til erhvervsformål. Lokalplanen er imidlertid ikke i overensstemmelse med kommuneplanens konkrete rammer for området og afgrænsning. Der er derfor udarbejdet Tillæg nr. 80 til Kommuneplan 2017.

Der har ikke været gennemført en forudgående offentlig høring om ændring af kommuneplanen forud for lokalplanlægningen. Det vurderes, at ændringen af kommuneplanens rammer ikke vil medføre en væsentlig ændring af områdets karakter eller fremtidige udvikling.

### Indstilling

Det indstilles,

At 1) forslag til Lokalplan nr. 1136, Erhverv ved [adresse] og [adresse], Hasselager, godkendes til offentlig fremlæggelse i fire uger,

At 2) forslag til Tillæg nr. 80 til Kommuneplan 2017 godkendes til offentlig fremlæggelse i fire uger,

### Sagens forløb

09-09-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 14-09-2020 Magistraten
Fremsendes til [adresse] med bemærkning, at Magistraten i mødet den 14. september 2020 anbefaler, at byrådet tiltræder Magistratsafdelingen for Teknik og Miljøs indstilling af 2. september 2020.
 23-09-2020 Aarhus Byråd

Tilbagesendes Magistratsafdelingen for Teknik og Miljø med bemærkning, at byrådet i sit møde den 23. september 2020 har vedtaget Magistratens foranstående indstilling af 14. september 2020.